
      REPUBLIKA HRVATSKA

        ZADARSKA ŽUPANIJA

          OPĆINA POVLJANA           
JEDINSTVENI UPRAVNI ODJEL
KLASA:112-01/25-01/2
URBROJ:2198-25-03-1-25-2
Povljana, 06. lipnja 2025. godine

Na temelju članka 90.c Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), a u skladu sa člankom 19.a stavkom 6. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj: 86/08, 61/11, 04/18, 112/19 i 17/25) i sa člankom 10.b stavkom 2. Zakona o postupku primopredaje vlasti („Narodne novine“, broj: 94/04, 17/07, 91/10 i 22/13 - Zakon o izmjenama Zakona o obvezama i pravima državnih dužnosnika), te nakon objave Konačnih rezultata drugog kruga glasovanja za izbor općinskog načelnika Općine Povljana provedenog 1. lipnja 2025. (KLASA: 012-01/25-01/1, URBROJ:2198-25-03-1-25-19 od 05. lipnja 2025. godine), v.d. pročelnik Jedinstvenog upravnog odjela Općine Povljana donosi:
DEKLARATORNU ODLUKU

o načinu obnašanja dužnosti općinskog načelnika Općine Povljana
Članak 1.

(1) Ovom Deklaratornom odlukom o načinu obnašanja dužnosti općinskog načelnika Općine Povljana (dalje u tekstu: Odluka), utvrđuje se da je Šime Jurišić, izabran u drugom krugu glasovanja za izbor općinskog načelnika Općine Povljana provedenog 1. lipnja 2025., stupio na dužnost općinskog načelnika Općine Povljana dana 06. lipnja 2025. godine, te da će tu dužnost obavljati volonterski.
(2) Šime Jurišić je dana 06. lipnja 2025. godine, osobno u Jedinstveni upravni odjel Općine Povljana, predao Obavijest o načinu obnašanja dužnosti općinskog načelnika Općine Povljana KLASA:112-01/25-01/2, URBROJ:2198-25-03-5-25-1 u kojoj je naveo da će dužnost općinskog načelnika Općine Povljana, koja mu je započela 06. lipnja 2025. godine, obnašati volonterski.

Članak 2.

Ova Odluka stupa na snagu danom donošenja, a objavit će se na internetskoj stranici Općine Povljana (www.povljana.hr) i u „Službenom glasniku Zadarske županije“.
v.d. PROČELNIK

Josip Škoda

Dostaviti:

1. Šime Jurišić, Ul. Miroslava Krleže 17, 23249 Povljana

2. Računovodstvo, Jedinstveni upravni odjel Općine Povljana

3. Pismohrana, ovdje

4. Objava na internetskoj stranici Općine Povljana

5. Službeni glasnik Zadarske županije
